# Peguement a respet a dleer da gaout evit an Oferen

| ◄ Instruction profitabl evit an Oferen | Peguement a respet a dleer da gaout evit an Oferen | Explication eus a ornamanchou an Oferen ► |
A dleer da ober eus an Oferen, ha peguement a horol a dleer da gaout ouz an irreverançou an Ilis ; Var ton : Pell so eveus a amser, pe var ton guers sant Caourintin.
| UNan eus a zeveriou Principal ur christen Eo d’ar sul ha d’ar goeliou Clevet an Oferen ; Ha nep ne d’a quet bemdez, Pa ell mont, d’he c’hlevet, Ne ene quet ar frouez So enni comprenet. Ar pris eus hon eneou, Me lavar goad Jesus, Hac eus he oll meritou An tensor precius, A so dreizi presantet Da bep christen guirion, Hac ar myster nevezet Eus hon redamtion. Sur ne d’oc’h quet sourcius Eus ho silvidiguez , Hac anaoudec ous Jesus Evit he drugarez, Ma n’hen disquezit dezan O vont d’an Oferen, Evit caout sonj anezan Evel ma c’hourc’hemen. Pa’z ac’h d’ar plaçou santel Partout da bardona, Pa iunach bete mervel Divar dour ha bara, Quement œuvr vad na profit A ouffac’h da ober, | Ne dalfent quet ar merit A ofranç hor Salver. Pa ve lequeat meritou An oll sænt assambles, Hac ivez oll dourmanchou Ar verzerien memes, Gant pep seurt austerite Ha pep seurt pinijen, Ne blijent quet da Zoue Queit hac un Oferen. Ne deus netra quer capabl Da galmi he goler, Na d’he renta favorabl Ha douç en hor c’hêver Evel ofr ar sacrifiç Devot d’he vajeste: An tadou eus an Ilis Eo a gonis evelse. Bep heur, siouas ! e pec[’]homp, Hac un infinite A boaniou a veritomp, O tastum dle var dle ; Penaus eta d’he justiç Satisfia jamæs, Nemet ofr ar sacrifiç A raemp dezâ alies ? Mæs evit an anaon Eus an ilis souffrant E teuer, eme sant Jerom, Da vouga ho zourmant, Ha dre voyen peb-unan |
| Eus an Oferennou E tilivrer, emezan, Nombr bras a eneou. Pa’z eomp gant devotion Eme sant Augustin, Ha gant guit intantion D’ar sacrifiç divin, E vez hon oll gammejou Gant hon æl mad contet Ha gant Doue hon Autrou Erfat recompanset. Bras eo’ta hon dallentez Lesel ur seurt moyen D’avanç hon silvidiguez Entrezomp pec’herien, O vancout are neglijanç Da vont d’an Oferen, Ha da chom gant reveranç Enni a-ben-da-ben. Un dra deplorabl certen, Hac un dra so esquis, Eo guelet meur a gristen Direspet en ilis, O tiscoursi, o c’hoarsin, O trei ho fen ato, Hac en ur bostur indin Evel tud divalo. N’ho deus mui devotion, Mu’guet chaç en ilis, Na n’ho deus attantion Na perz er sacrifiç. Piou a velle, va Salver, Hep caout compassion, Quen disprijet ar myster Eus hon redamtion ? Petra ve quen an dra se Nemet eleac’h calmi Ar goler eus un Doue, | Dont c’hoas d’he alumi ? Hac eleac’h diminui D’hor c’hrimou ar boan dlet, Dont, sioas ! mui-ouz-mui D’he augmanti bepret. Ar pez a laca Doue Ar muia en coler, Ha da ziscarga ive Varnomp he voaligner, Eo sur ar sacrilejou Hac an irreveranç A gometer en templou Bep tro en be bresan. Gant quement afdiction A souffras hor Salver, Nemet un occasion N’en lequeas en coler, Pa chasseas quement hini A roe ur goal exempl, Hac a zeue da brofani Gant ho zrafic an templ. Guelet a rit, va Jesus, Quement immodesti Ha quement pec’het mezuz A ra cals en ho ti ; Ne rit na man na seblant, Mæs en heur ar maro E santint un nec’hamant Hac ur remors garo. Ne gredont quet an dud se Penaus e vec’h presant, Ho barner hac ho roue Cuzet er sacrainant, Assistet gant an Ælez, Pere so estonet O velet he madelez Quer bras en hon andret. |
| Dreist peb tra en Oferen Dirazoc’h, va Jesus, En em guef bras ar vanden A sperejou eûrus, Pere a vez prosternet, En dro d’ar celebrant, Oc’h adori gant respet Ho majeste presant. Hemâ so ur sacrifiç Quen dîn ha quen huel, Na oar tadou an Ilis Pe fæçon he henvel ; Urmyster eo quer terrubl, Emezo, ma c’houlen Ec’h assistemp gant trubuil Ha spont en Oferen. Rac-se hon avertisser Er c’honcil sacr a Drant Da ceiebri ur myster A so quen excellant | Gant peb veneration, A gorf hac a speret, Ha gant peb devotion, Purete ha respet. Rac mar d’ê expressamant Er Scritur lavaret: Nep a ra neglijamant Œuvr Doue, so milliguet ; Ha mar d’eo an Oferen Œuvr Doue ar santela, Eo sclêr penaus e c’houlen An dilijanç vrassa. Evit se hon eus sonjet Rei deoc’h amâ ive Guir voyenou d’he c’hlevet En profit hoc’h ene, O tisqui deoc’h ar fæçon Enni da vedita Poenchou hon redamtion Evit ho imita. Amen. |